Document ID: 32013D0499

ROZHODNUTIE KOMISIE
z 10. októbra 2013
o opatrení, ktoré prijalo Nemecko podľa článku 11 smernice Európskeho parlamentu a Rady 2006/42/ES a ktorým sa zakazuje elektrické mini terénne vozidlo typu HB-ATV49Q-Electric vyrábané spoločnosťou Huabao Electric Appliance Co. Ltd.
[oznámené pod číslom C(2013) 6552]
(Text s významom pre EHP)
(2013/499/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na smernicu Európskeho parlamentu a Rady 2006/42/ES zo 17. mája 2006 o strojových zariadeniach a o zmene a doplnení smernice 95/16/ES (1), a najmä na jej článok 11,
keďže:
(1)
V súlade s článkom 11 ods. 2 smernice 2006/42/ES nemecké orgány informovali Komisiu a ostatné členské štáty o opatrení, ktorým sa zakazuje uvádzanie na trh elektrického mini terénneho vozidla typu HB-ATV49Q-Electric vyrábaného spoločnosťou Huabao Electric Appliance Co. Ltd., Zhiying Street, Guashan Industry Area, Yongkang, Zhejiang, Čína a do EÚ dovážaného spoločnosťou QBB Funsporthandel, Hofstraβe 21, 56841 Traben-Trarbach, Nemecko.
(2)
Dôvodom na prijatie opatrenia, ktorý uviedli nemecké orgány, bol nesúlad mini terénneho vozidla s týmito základnými požiadavkami na bezpečnosť a ochranu zdravia uvedenými v prílohe I k smernici 2006/42/ES:
-
1.3.2 - Riziko rozpadnutia sa počas prevádzky
Počas používania by sa v dôsledku nízkej kvality zvarov mohol rozpadnúť rám vozidla.
-
1.3.7 - Riziká súvisiace s pohyblivými časťami
Prístupný a nechránený remeň.
-
1.7.3 - Označenie strojového zariadenia
Označenie nezahŕňalo úplné meno a adresu výrobcu.
-
1.7.4 - Návod na použitie
Mini terénne vozidlo nesprevádzal návod na použitie v nemčine.
(3)
Nemecké orgány takisto uviedli, že hoci bol výrobok označený označením CE, nebolo k nemu pripojené vyhlásenie o zhode ES, ktoré by vyhotovil a podpísal výrobca alebo jeho oprávnený zástupca v súlade s požiadavkami článku 5 ods. 1 písm. e) smernice 2006/42/ES.
(4)
K oznámeniu bola pripojená inšpekčná správa, ktorú vypracovala spoločnosť Landesamt für Umwelt, Wasserwirtschaft und Gewerbeaufsicht Rheinland-Pfalz.
(5)
V súlade s postupom stanoveným v článku 11 ods. 3 smernice 2006/42/ES Komisia napísala výrobcovi a dovozcovi a vyzvala ich, aby predložili pripomienky k opatreniu, ktoré prijali nemecké orgány. Nebola doručená žiadna odpoveď.
(6)
Preskúmanie dôkazov, ktoré poskytli nemecké orgány, potvrdzuje, že elektrické mini terénne vozidlo typu HB-ATV49Q-Electric vyrábaného spoločnosťou Huabao Electric Appliance Co. Ltd. nespĺňa základné požiadavky na bezpečnosť a ochranu zdravia uvedené v smernici 2006/42/ES a že v dôsledku tohto nesúladu vzniká vážne riziko zranenia používateľov,
PRIJALA TOTO ROZHODNUTIE:
Článok 1
Opatrenie, ktoré prijali nemecké orgány a ktorým sa zakazuje uvádzanie na trh elektrického mini terénneho vozidla typu HB-ATV49Q-Electric vyrábaného spoločnosťou Huabao Electric Appliance Co. Ltd., je oprávnené.
Článok 2
Toto rozhodnutie je určené členským štátom.
V Bruseli 10. októbra 2013

Labels: 3
7
8
18